Евгений Евтушенко
Не мога да понасям половини!…

Превод от руски: [Неизвестен], —

chitanka.info

Не мога да понасям половини!

Небето дай! Земята цяла дай!

Реки, морета, върхове, лавини

са мои.

Няма място за делба!

Съдба, недей да ме залъгваш с части.

Дай всичко. Здрав е моят гръб.

Не искам нито половинка щастие,

не искам нито половинка скръб!

Аз искам само половин постеля

и в мрака тъничката ти халка

като звездица падаща, несмела

да свети върху твоята ръка.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.